Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: jelentõsen meghaladó munkanélküliséggel sújtott települések jegyzékérõl szóló 240/2006. (XI. 30.) Korm. rendelet
Paragraph Index: 616

a) Fokozott ápolást, gondozást igénylõ ellátás aa) Gyermekvédelmi különleges és speciális ellátás FAJLAGOS ÖSSZEG: 842 750 fo rint/fõ A hozzájárulás a helyi önkormányzat által fenntartott, különleges, illetve speciális ellátást nyújtó, a Gyvt. vagy a Szoctv. hatálya alá tartozó intézményekben ellátott, gyámhatósági határozattal átmeneti vagy tartós nevelésbe vett, illetve ideiglenesen elhelyezett 0–17 éves gyermekek után vehetõ igénybe, akik a gyermekvédelmi szakértõi bizottság szakvéleménye és a gyámhatóság határozata alapján a Gyvt. 53. §-a (2) bekezdésének a) pontja szerinti különleges, illetve b) pontja szerinti speciális ellátásban részesülnek. A hozzájárulás igénybevételének megalapozásához a kora miatt különleges ellátást igénylõ gyermek esetében a gyermekvédelmi szakértõi bizottság szakvéleménye nem szükséges. ab) Fogyatékos személyek, pszichiátriai és szenvedélybetegek tartós bentlakásos intézményi ellátása aba) A pszichiátriai és szenvedélybetegek, fogyatékos személyek (látás-, mozgás-, értelmi és halmozottan fogyatékos személyek) ápoló-gondozó otthonának és rehabilitációs intézményeinek támogatása FAJLAGOS ÖSSZEG: 710 650 fo rint/fõ A hozzájárulást azok a helyi önkormányzatok vehetik igénybe, amelyek a pszichiátriai és szenvedélybetegek, fogyatékos személyek (látás-, mozgás-, értelmi és halmozottan fogyatékos személyek) ápoló-gondozó otthonát és rehabilitációs intézményét intézményenként legalább 10 férõhellyel tartják fenn. abb) A pszichiátriai és szenvedélybetegek, fogyatékos személyek (látás-, mozgás-, értelmi és halmozottan fogyatékos személyek) lakóotthonainak támogatása FAJLAGOS ÖSSZEG: 710 650 fo rint/fõ A hozzájárulásra jogosultak azok a helyi önkormányzatok, amelyek a Szoctv. 85/A. §-ában rögzítetteknek megfelelõ lakóotthont üzemeltetnek. Az aba) és az abb) pontok közös szabályai A 16–35 év közötti drog- és szenvedélybeteg személyeket ellátó intézmények esetében a támogatás az Országos Egészségbiztosítási Pénztár (a továb biak ban: OEP) finanszírozással együtt is igénybe vehetõ. ac) Demens betegek bentlakásos intézményi ellátása FAJLAGOS ÖSSZEG: 710 650 fo rint/fõ A hozzájárulást igénybe vehetik azok a helyi önkormányzatok, amelyek a Szoctv.-ben szabályozott módon az Országos Rehabilitációs és Szociális Szakértõi Intézet, vagy a Pszichiátriai/Neurológiai Szakkollégium által befogadott demencia centrum demencia kórkép súlyos fokozatát igazoló szakvéleményével rendelkezõ demens betegek ellátását biztosítják. Az e pont szerinti hozzájárulás vehetõ igénybe az idõsek bentlakásos intézményében és az emelt színvonalú férõhelyen ellátott, az Országos Rehabilitációs és Szociális Szakértõi Intézet, vagy a Pszichiátriai/Neurológiai Szakkollégium által befogadott demencia centrum demencia kórkép súlyos fokozatát igazoló szakvéleményével rendelkezõ demens betegek után is. Az ellátottak számának meghatározása: tervezéskor az éves becsült gondozási napok száma osztva 365-tel, elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 365-tel.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes